**ELŐTERJESZTÉS**

**Szombathely Megyei Jogú Város Közgyűlése Szociális és Lakás Bizottságának 2022. május 25-i ülésére**

**Tájékoztató a Pálos Károly Szociális Szolgáltató Központ és Gyermekjóléti Szolgálat által benyújtandó pályázattal kapcsolatosan**

A Pálos Károly Szociális Szolgáltató Központ és Gyermekjóléti Szolgálat intézményvezetőjének tájékoztatása szerint a Nemzeti Kulturális Alap Közművelődés Kollégiuma által, „Idősek klubja” tevékenységet Magyarországon ellátó szervezetek által megvalósításra kerülő közösségépítő kulturális programok támogatására kiírt pályázati felhívásra az intézmény pályázatot kíván benyújtani.

A pályázati program célja, hogy igényes, minőségi kulturális programokat biztosítson a szépkorúak számára szervezett „Idősek klubja” formában.

A pályázat során megvalósítható tevékenységek:

* múzeum-, színházlátogatás lebonyolítása,
* irodalmi rendezvények (író-olvasó találkozó, előadás/ beszélgetés meghívott irodalmárral) megvalósítása,
* szabadegyetem: művészeti és ismeretterjesztő előadássorozat megrendezése,
* házi koncertek megrendezése (meghívott vendégekkel)
* jeles napokhoz, ünnepekhez kapcsolódó kézműves foglalkozás lebonyolítása.

Az igényelhető támogatás maximális összege 1.000.000 Ft.

A támogatási intenzitás mértéke legfeljebb 100 %.

A megvalósítás időtartama 2022. május 1. – 2022. december 31.

A pályázati díj mértéke 5.000 Ft.

Benyújtási határidő: 2022. május 31.

A pályázathoz saját forrást nem szükséges biztosítani.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (IX.31.) önkormányzati rendelet 51.§ (3) bekezdés 25. pontjában foglaltak szerint a pályázat benyújtására vonatkozó kérelmet a Gazdasági és Jogi Bizottság jogosult jóváhagyni.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2022. május „ ”**

**/: Dr. László Győző :/**

**HATÁROZATI JAVASLAT**

**………/2022. (V.25.) SzLB sz. határozat**

A Bizottság a „Tájékoztató a Pálos Károly Szociális Szolgáltató Központ és Gyermekjóléti Szolgálat által benyújtandó pályázattal kapcsolatosan” címűelőterjesztést megtárgyalta, és a tájékoztatóban foglaltakat tudomásul veszi.

**Felelős:**  Dr. Czeglédy Csaba, a Bizottság elnöke,

Dr. László Győző, alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője)

**Határidő:** azonnal